Els Itineraris de flora són recorreguts de baixa dificultat que ens mostren el paisatge vegetal a l'entorn proper dels pobles de Montsant.
Resseguint el conjunt d'itineraris, ens podem aproximar a la descoberta dels principals hàbitats, comunitats vegetals, elements florístics més representatius i història ecològica de l'espai natural.
Itinerari per la zona de trànsit del carrascar, present en els indrets més assolellats, cap a la roureda de roure valencià en les zones d'obaga i frescals.
100 m; parteix de 780, baixa fins a 720 i puja fins a 820 m.
Creu de terme al començament del desviament que des de la C-242 porta fins al poble.
45 minuts de temps de marxa; cal afegir-hi el temps que s'estigui aturat.
És bona qualsevol època de l'any, especialment la tardor, per poder apreciar les tonalitats dels caducifolis; no són recomanables les hores de forta insolació de l'estiu; cal portar calçat adequat per caminar per senders.
Mosaic agroforestal amb brolles de romaní, garriga i fragments d'alzinar.
Aquestes comunitats es mostren particularment esplèndides en l'època del fred.
És bona qualsevol època de l'any, especialment l'hivern i l'inici de la primavera, època de florida de moltes espècies característiques de les brolles; no són recomanables les hores de forta insolació de l'estiu; es pot trobar aigua a la Pietat i a la font Pregona, i cal dur calçat adequat per caminar per senders.
Molts dels trams del recorregut estan marcats amb senyals de GR (pintura vermella i blanca).
Mosaic agroforestal de brolles de romer empobrides amb albada, foixarda i canyaferla que es mostren actives sobretot a l'hivern i la primavera.
En els indrets més ombrívols hi ha fragments d'alzinar i murtrar.
Revolt de la carretera T-702 prop del cantó del Barrot, al capdamunt del poble.
45 min de temps de marxa; cal afegir-hi el temps que s'estigui aturat.
És bona qualsevol època de l'any, especialment l'hivern i la primavera, època de florida de moltes espècies característiques de les brolles; no són recomanables les hores de forta insolació de l'estiu; cal dur calçat adequat per caminar per senders.
Un mosaic de conreus i vegetació natural constitueix el paisatge actual, combinació de boscos caducifolis i pins de muntanya, que constitueix una comunitat de trànsit entre la vegetació mediterrània i l'eurosiberiana
Ermita de Santa Magdalena a les obagues d'Ulldemolins.
1 hora de temps de marxa; cal afegir-hi el temps que s'estigui aturat.
És bona qualsevol època de l'any, especialment la tardor, per poder apreciar les tonalitats dels caducifolis; no són recomanables les hores de forta insolació de l'estiu; cal dur calçat adequat per caminar per senders.
Tot i que el nom de Fontalba ens pot fer pensar el contrari, no és fàcil aconseguir aigua en el recorregut si la font no raja, ja que pel fet d'estar canalitzada no és accessible als caminants.
Prop d'aquest itinerari, on el riuet del Teix s'uneix amb el barranc de Fontalba, hi ha el Saüquer de Fontalba, declarat monumental el 1988.
A poca distància, hi ha la cadolla de les Olletes, per això també és conegut com a saüquer de les Olletes.
S'hi arriba per la carretera C-242 (Ulldemolins-Cornudella de Montsant), al km 34,2, cal agafar una pista que deixa el càmping a mà esquerra, continuar fins el fort revolt de riuet del Teix, recórrer 260 m i a mà esquerra hi ha el saüquer.
El recorregut permet contemplar com la vegetació en fase de regeneració s'adapta a les petites variacions climàtiques que comporta el canvi d'altura i d'orientació, en un paisatge on els conglomerats calcaris tenen un gran protagonisme.
De les brolles a l'alzinar litoral amb roure de fulla petita.
Davant de l'ermita de Sant Joan, al capdamunt del poble.
2 hores de temps de marxa; cal afegir-hi el temps que s'estigui aturat.
És bona qualsevol època de l'any.
A l'hivern, el fred intens pot gelar alguns trams del camí que segueix la sèquia.
No són recomanables les hores de forta insolació de l'estiu.
Hi ha aigua a la font de la Foia.
El recorregut coincideix en bona part amb la zona de transició geològica a mitja alçada del vessant sud de la serra de Montsant.
Les diferències ambientals climàtiques que comporta la diferència d'alçada són potenciades pel canvi de substrat.
El paisatge és agroforestal amb masses boscoses de pins, alzines carrasques i roures
190 m; parteix de 730 m, baixa fins a 540 m i torna als 730 m.
Inici de la pista agrícola que surt davant la zona poliesportiva de la Morera, a la part de baix del poble.
És bona qualsevol època de l'any, especialment la primavera, època de florida de moltes espècies, i la tardor pel canvi de coloració d'alguns caducifolis.
A l'estiu, ens poden molestar alguns insectes.
Hi ha aigua a la font del mas de Sant Blai.
La vegetació de ribera forma un cordó amb característiques pròpies i diferenciades de la resta de comunitats vegetals que l'envolten a causa de la presència gairebé permanent de l'aigua del riu Montsant.
En l'actualitat la trobem fragmentada a causa de l'acció humana, però tot i així, s'observen les diferents comunitats vegetals que la representen.
Pont del riu Montsant que porta a Sant Salvador.
2 h de temps de marxa, cal afegir-hi el temps que s'estigui aturat.
Com a època de l'any, no és recomanable a l'hivern, ja que els caducifolis propis de la vegetació de ribera estan en plena aturada vegetativa.
No es pot realitzar en els moments en els quals el cabal del riu és superior a l'ecològic que regula la presa.